CELEX: 32021D0331(02)
Language: sk
Date: 2020-12-16 00:00:00
Title: Rozhodnutie Komisie zo 16. decembra 2020, ktorým sa centrálny správca protokolu transakcií Európskej únie poveruje vložením zmien národných alokačných tabuliek Nemecka do protokolu transakcií Európskej únie 2021/C 115/02

31.3.2021   
               
               
                  SK
               
               
                  Úradný vestník Európskej únie
               
               
                  C 115/12
               
            
         ROZHODNUTIE KOMISIE
         zo 16. decembra 2020,
         ktorým sa centrálny správca protokolu transakcií Európskej únie poveruje vložením zmien národných alokačných tabuliek Nemecka do protokolu transakcií Európskej únie
         (2021/C 115/02)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Únii, a ktorou sa mení a dopĺňa smernica Rady 96/61/ES (1),
         so zreteľom na nariadenie Komisie (EÚ) č. 389/2013 z 2. mája 2013, ktorým sa zriaďuje register Únie podľa smernice Európskeho parlamentu a Rady 2003/87/ES a rozhodnutí Európskeho parlamentu a Rady č. 280/2004/ES a č. 406/2009/ES a ktorým sa zrušujú nariadenia Komisie (EÚ) č. 920/2010 a (EÚ) č. 1193/2011 (2), a najmä na jeho článok 52 ods. 2 druhý pododsek,
         keďže:
         
                     (1)
                  
                  
                     Komisia 27. apríla 2011 prijala rozhodnutie 2011/278/EÚ (3), ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice 2003/87/ES platné v celej Únii.
                  
               
                     (2)
                  
                  
                     Komisia prijala 5. septembra 2013 rozhodnutie 2013/448/EÚ (4) o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov na roky 2013 – 2020.
                  
               
                     (3)
                  
                  
                     Rozhodnutím 2014/9/EÚ (5) Komisia zmenila rozhodnutia 2010/2/EÚ (6) a 2011/278/EÚ, pokiaľ ide o zoznam odvetví a pododvetví, ktoré sa považujú za odvetvia a pododvetvia vystavené vysokému riziku úniku uhlíka (ďalej len „zoznam odvetví vystavených riziku úniku uhlíka“).
                  
               
                     (4)
                  
                  
                     Rozhodnutiami C(2013) 9281 (7), C(2014) 123 (8), C(2014) 674 (9) a C(2014) 1167 (10) poverila Komisia centrálneho správcu protokolu transakcií Európskej únie, aby do daného protokolu vložil národné alokačné tabuľky a zrevidované národné alokačné tabuľky Belgicka, Bulharska, Česka, Dánska, Nemecka, Estónska, Írska, Grécka, Španielska, Francúzska, Chorvátska, Talianska, Cypru, Lotyšska, Litvy, Luxemburska, Maďarska, Holandska, Rakúska, Poľska, Portugalska, Rumunska, Slovinska, Slovenska, Fínska, Švédska a Spojeného kráľovstva.
                  
               
                     (5)
                  
                  
                     Rozhodnutím C(2019) 4184 Komisia poverila centrálneho správcu, aby vykonal zmeny národnej alokačnej tabuľky Nemecka v nadväznosti na oznámenie Nemeckej správy pre obchodovanie s emisiami o zahrnutí polymerizačného zariadenia DE-210619. Údaje nahlásené na účely výpočtu bezodplatne pridelených kvót však vychádzali z nesprávnej hodnoty tepelnej bilancie medzi podzariadeniami s emisiami uhlíka a podzariadeniami bez týchto emisií, v dôsledku čoho, sa pridelilo o 1 876 menej emisných kvót. Preto v súlade s článkom 52 ods. 2 prvým pododsekom nariadenia (EÚ) č. 389/2013 Nemecko listom z 5. októbra 2020 oznámilo Komisii zmeny svojej národnej alokačnej tabuľky v súvislosti so zariadením DE-210619.
                  
               
                     (6)
                  
                  
                     Rozhodnutím C(2019) 4184 Komisia poverila centrálneho správcu, aby vykonal zmeny národnej alokačnej tabuľky Nemecka v nadväznosti na oznámenie Nemeckej správy pre obchodovanie s emisiami o zahrnutí polymerizačného zariadenia DE-210620. Údaje nahlásené na účely výpočtu bezodplatne pridelených kvót však vychádzali z nesprávnej hodnoty tepelnej bilancie medzi podzariadeniami s emisiami uhlíka a podzariadeniami bez týchto emisií, v dôsledku čoho, sa pridelilo o 3 217 menej emisných kvót. Preto v súlade s článkom 52 ods. 2 prvým pododsekom nariadenia (EÚ) č. 389/2013 Nemecko listom z 5. októbra 2020 oznámilo Komisii zmeny svojej národnej alokačnej tabuľky v súvislosti so zariadením DE-210620.
                  
               
                     (7)
                  
                  
                     Komisia sa domnieva, že oznámené zmeny národnej alokačnej tabuľky Nemecka sú v súlade so smernicou 2003/87/ES a rozhodnutím 2011/278/EÚ. Centrálny správca registra transakcií Európskej únie by preto mal byť poverený vložením uvedených zmien do protokolu transakcií Európskej únie,
                  
               ROZHODLA TAKTO:
         
            Jediný článok
            Centrálny správca protokolu transakcií Európskej únie vloží zmeny národnej alokačnej tabuľky Nemecka v zmysle prílohy.
         
         
            V Bruseli 16. decembra 2020
            
               
                  Za Komisiu
               
               Frans TIMMERMANS
               
                  výkonný podpredseda
               
            
         
         
            (1)  Ú. v. EÚ L 275, 25.10.2003, s. 32.
         
            (2)  Ú. v. EÚ L 122, 3.5.2013, s. 1.
         
            (3)  Rozhodnutie Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii (Ú. v. EÚ L 130, 17.5.2011, s. 1).
         
            (4)  Rozhodnutie Komisie 2013/448/EÚ z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES (Ú. v. EÚ L 240, 7.9.2013, s. 27).
         
            (5)  Rozhodnutie Komisie 2014/9/EÚ z 18. decembra 2013, ktorým sa menia rozhodnutia 2010/2/EÚ a 2011/278/EÚ, pokiaľ ide o odvetvia a pododvetvia, ktoré sa považujú za odvetvia a pododvetvia vystavené vysokému riziku úniku uhlíka (Ú. v. EÚ L 9, 14.1.2014, s. 9).
         
            (6)  Rozhodnutie Komisie 2010/2/EÚ z 24. decembra 2009, ktorým sa podľa smernice Európskeho parlamentu a Rady 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka (Ú. v. EÚ L 1, 5.1.2010, s. 10).
         
            (7)  Rozhodnutie Komisie C(2013) 9281 z 18. decembra 2013 o poverení centrálneho správcu protokolu transakcií Európskej únie, aby do daného protokolu vložil národné alokačné tabuľky Rakúska, Grécka, Írska, Lotyšska, Holandska, Portugalska, Švédska a Spojeného kráľovstva.
         
            (8)  Rozhodnutie Komisie C(2014) 123 zo 17. januára 2014 o poverení centrálneho správcu protokolu transakcií Európskej únie, aby do daného protokolu vložil národné alokačné tabuľky Českej republiky, Dánska, Francúzska, Litvy, Maďarska a Slovenska.
         
            (9)  Rozhodnutie Komisie C(2014) 674 z 12. februára 2014 o poverení centrálneho správcu protokolu transakcií Európskej únie, aby do daného protokolu vložil národné alokačné tabuľky Belgicka, Nemecka, Estónska, Luxemburska, Slovinska a Fínska.
         
            (10)  Rozhodnutie Komisie C(2014) 1167 z 26. februára 2014 o poverení centrálneho správcu protokolu transakcií Európskej únie, aby do daného protokolu vložil národné alokačné tabuľky Bulharska, Španielska, Chorvátska, Talianska, Cypru, Lotyšska, Poľska, Rumunska a Spojeného kráľovstva.
      
      
         
            PRÍLOHA
            
               Zmeny národnej alokačnej tabuľky na obdobie 2013 – 2020 podľa článku 10a smernice 2003/87/ES (vnútroštátne vykonávacie opatrenia)
            
            
               Členský štát: Nemecko
            
            Zmenené pridelené kvóty v národnej alokačnej tabuľke pre uvedené zariadenia:
            
                        Identifikačný kód zariadenia (noví účastníci a ukončenie)
                     
                     
                        Identifikačný kód zariadenia (register Únie)
                     
                     
                        Názov prevádzkovateľa
                     
                     
                        Názov zariadenia
                     
                     
                        Množstvo, ktoré sa má prideliť
                     
                     
                        Množstvo, ktoré sa má prideliť, upravené na základe údajov o nových účastníkoch a ukončení, podľa zariadenia
                     
                  
                        2013
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                  
                        DE-new-14616-0168
                     
                     
                        210619
                     
                     
                        Dow Olefinverbund GmbH
                     
                     
                        Polyethylen-Anlage / Train 4 in Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        2 654 
                     
                     
                        2 565 
                     
                     
                        2 478 
                     
                     
                        7 697 
                     
                  
                        DE-new-14616-0169
                     
                     
                        210620
                     
                     
                        Dow Olefinverbund GmbH
                     
                     
                        Polyethylen-Anlage / Train 5 in Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        8 012 
                     
                     
                        7 484 
                     
                     
                        6 974 
                     
                     
                        22 470